રાખી સાવંત પ્રત્યે ઇશારો કરતાં સંગ્રામે વધુમાં જણાવ્યું હતું કે ‘સૌથી દુ:ખની વાત એ છે કે કેટલાક લોકો ન્યુઝમાં રહેવા માટે પ્રત્યુશાના મૃત્યુનો ફાયદો ઉઠાવી રહ્યા છે. તેના વતી પ્રેસની સામે બોલવાવાળી એ કેવી ફ્રેન્ડ છે? અને મીડિયા પણ શું કામ તેની વાતો પર ધ્યાન આપી રહ્યું છે? એક યુવાન છોકરી જેણે કરીઅરની શરૂઆત જ કરી હતી તેનું મૃત્યુ થયું છે. આવા લોકોએ તો ડૂબી મરવું જોઈએ જે તેના મૃત્યુનો ફાયદો ઉઠાવી રહ્યા છે. કેટલાક લોકો જાહેરમાં બૂમો પાડી રહ્યા છે તો કોઈ બેભાન થઈ જાય છે. એક વ્યક્તિ તો પોલીસ-સ્ટેશનમાં પંખો લઈને ગઈ હતી કે દુનિયાભરમાં પંખાને બૅન કરી દેવો જોઈએ. આ દુ:ખદ ઘટનાને તમાશો બનાવવા માટે તેમને છૂટ જ કેવી રીતે આપવામાં આવે? પ્રત્યુશાની એક જ ફ્રેન્ડ એવી છે જે તેની ખરેખર મદદ કરવા માગે છે અને તે છે કામ્યા પંજાબી.’